als_Latn dik_Latn bos_Latn
Dy dite para ardhjes se Papa Françeskut ne Shqipëri, policia ka marrë të gjitha masat për garantimin e sigurisë dhe mbarëvajtjes gjatë vizitës së tij në Tiranë.
Përveç vendosjes se forcave te ndryshme ne gjithë territorin ku do lëvizje kreu i Vatikanit, qendra e kryeqytetit dhe disa rruge kryesore do te bllokohen per automjetet, duke nisur qe nga mbrëmja e te shtunës.
Policia ka bere te ditur se do te ndalohet lëvizja e makinave nga ora 20.30 e te shtunës deri ne orën 19.00 te se dielës ne sheshin “Nene Tereza”, i kufizuar me rrugët “Skerdilajd Llagami” dhe “Abdyl Frasheri”.
Gjithashtu, nga ora 06.00 deri ne orën 19.00 te se dieles ne te gjitha rrugëkalimet qe te çojne ne sheshin Nene Tereza, ne bulevardin “Dëshmoret e Kombit” dhe ne sheshin “Skenderbej”, nuk do te lejohen makinat.
Policia do te bllokoje edhe parkimin e automjeteve nga ora 12.00 e ditës se shtune e deri ne oren 20:00 te se dielës, per 13 rruge kryesore ne gjithe kryeqytetin. Nder to përfshihen bulevardi “Dëshmoret e Kombit”, “Zogu i Pare”, “Shan Dark”, rruga e “Durrësit”, e “Elbasanit”, e “Kavajës”, rrugët kryesore te Tiranës se re, Unaza e Re deri te sheshi “Shqiponja” etj.
Gjithashtu ne Tirane nuk do te lejohen te kalojnë automjetet e tonazhit te rende mbi 7.5 ton, ndërsa makinat e mbyllura do te kontrollohen shpesh. Sa i takon pelegrinëve, ata do te vijnë me autobusë deri ne periferi dhe vetëm deri ne orën 8:00 te mëngjesit.
Pjesëmarrësit ne ceremonitë per Papën do t’i nënshtrohen kontrolleve me detektor metalesh ne 27 pika te ngritura per këtë qellim. Çdo person duhet te këtë me vete edhe dokumentin e identifikimit. Sa i takon lëvizjes drejt Rinasit dhe fshatit Bubq, ajo do te kufizohet ne oraret kur aty do te kaloje kreu i Vatikanit. Ndërkohe, gjate gjithë kohës ne terren do te jene policia, agjentet e shërbimit sekret, agjentet e sigurisë se mbrojtjes, trupat e gardës si dhe njësite e emergjencave civile.
als_Latn als_Latn als_Latn als_Latn als_Latn als_Latn als_Latn